การพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับ

ณิชา กลิ่นเสือ1 ธนาวัฒน์ เสียงเพราะ2 ภาวินี อินทร์ทอง3

1,2,3สาขาวิชา เทคโนโลยีสารสนเทศ คณะวิทยาศาสตร์และเทคโนโลยี มหาวิทยาลัยราชภัฏพิบูลสงคราม

**1E-mail: nicha.k@psru.ac.th, 2E-mail: thanawat.si@psru.ac.th, 3E-mail: pavinee.int@psru.ac.th**

**บทคัดย่อ**

 การวิจัยนี้ มีวัตถุประสงค์ 1) เพื่อพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับ 2) เพื่อประเมินคุณภาพสื่ออินโฟกราฟิกเพื่อรณรงค์แก้ปัญหาการเมาแล้วขับ 3) เพื่อศึกษาผลความพึงพอใจของกลุ่มตัวอย่างที่มีต่อ
สื่ออินโฟกราฟิกเพื่อรณรงค์แก้ปัญหาการเมาแล้วขับ กลุ่มตัวอย่างที่ใช้ในการวิจัย ได้แก่ นักศึกษาหลักสูตรสาขาวิชาเทคโนโลยีสารสนเทศ คณะวิทยาศาสตร์และเทคโนโลยี มหาวิทยาลัยราชภัฏพิบูลสงคราม จำนวน 57 คน เครื่องมือที่ใช้ในการวิจัย ประกอบด้วย สื่ออินโฟกราฟิก แบบประเมินคุณภาพ และแบบประเมินความพึงพอใจ ในรูปแบบออนไลน์ สถิติที่ใช้ในการวิจัย ได้แก่ ค่าร้อยละ และค่าเบี่ยงเบนมาตรฐาน

ผลการวิจัย พบว่า ผลประเมินคุณภาพโดยผู้เชี่ยวชาญจำนวน 3 ท่าน มีค่าเฉลี่ยเท่ากับ 4.28 และส่วนเบี่ยงเบนมาตรฐาน 0.70 ผู้เชี่ยวชาญมีความพึงพอใจในระดับมาก (𝑥̅ = 4.28 , $S.D.$ = 0.70) และผลการประเมินพึงพอใจของ
กลุ่มตัวอย่างที่ได้ชมสื่ออินโฟกราฟิกเพื่อรณรงค์แก้ปัญหาการเมาแล้วขับ มีค่าเฉลี่ยค่า 4.18 และส่วนเบี่ยงเบนมาตรฐาน 1.30 กลุ่มตัวอย่างมีความพึงพอใจในระดับมาก (𝑥̅ = 4.18 , $S.D.$ = 1.30)

**คำสำคัญ:** มัลติมีเดีย, เมาแล้วขับ, อุบัติเหตุ

**The development of infographics for campaigns addressing the issue of drunk driving.**

**Nicha Klinsuea1 Thanawat Siangphao2 and Pavinee Inthong3**

**1,2,3Bachelor of Science in Information Technology**

**Faculty of Science and Technology Pibulsongkram Rajabhat University**

**1E-mail: nicha.k@psru.ac.th, 2E-mail: thanawat.si@psru.ac.th, 3E-mail: pavinee.int@psru.ac.th**

**Abstract**

 This research has three main objectives: 1) to develop infographics for campaigning against drunk driving, 2) to assess the quality of these infographics, and 3) to study the satisfaction of a sample group towards these infographics.The research sample consisted of 57 students from the Information Technology program, Faculty of Science and Technology, Pibulsongkram Rajabhat University. The research utilized online tools including infographics, quality assessment surveys, and satisfaction evaluation forms. Statistical analyses included percentages and standard deviations.

The findings revealed that the average quality assessment score by three expert evaluators was 4.28 with a standard deviation of 0.70, indicating high satisfaction among the experts (Mean = 4.28, S.D. = 0.70). Similarly, the satisfaction evaluation from the sample group who viewed the infographics yielded an average score of 4.18 with a standard deviation of 1.30, also indicating a high level of satisfaction among this group (Mean = 4.18, S.D. = 1.30).

**Keywords:** Multimedia, Drunk driving, Accident

**บทนำ**

 จากรายงานขององค์การอนามัยโลกได้สรุปเกี่ยวกับความปลอดภัยบนถนนในปี 2023 แสดงให้เห็นถึงจำนวน
การเสียชีวิตจากทางถนนมีจำนวน 1.19 ล้านคน คิดเป็นอัตราการเสียชีวิต 15 คน ต่อประชากร 100,000 คน โดยสาเหตุหลักของการเสียชีวิตมาจากอุบัติเหตุทางถนน มีการประเมินค่าใช้จ่ายเศรษฐกิจระดับโลกเกี่ยวกับการเกิดอุบัติเหตุทางถนน
1.8 ล้านล้านดอลล่าร์สหรัฐ ซึ่งเทียบได้กับ 10 – 12 % ของ GDP โลก โดยมีร้อยละ 30 เป็นผู้เสียชีวิตที่เกิดกับกลุ่มผู้ใช้รถยนต์ ตามด้วยกลุ่มคนเดินเท้าร้อยละ 23 และผู้ใช้รถจักรยานยนต์ร้อยละ 21 พบว่า อัตราการเสียชีวิตทั่วโลกมีแนวโน้มสูงขึ้นอย่างต่อเนื่อง และในกลุ่มทวีปเอเชียตะวันออกเฉียงใต้ มีอัตราการเสียชีวิตจากรถจักรยานยนต์ร้อยละ 48 จากอุบัติเหตุ
บนท้องถนน (Amjaad et al., 2023)

 ประเทศไทย มีอัตราการเสียชีวิตจากอุบัติเหตุบนท้องถนนที่เกิดจากการดื่มแอลกอฮอล์สูงสุดในระดับโลก ซึ่งได้รับการยืนยันจากการวิจัยโดย Sopit Nasueb ที่ศึกษาเกี่ยวกับความสัมพันธ์ระหว่างการบริโภคเครื่องดื่มแอลกอฮอล์และพฤติกรรมการขับขี่ในสภาพมึนเมา ซึ่งเป็นการแสดงให้เห็นถึงความเชื่อมโยงกับความเสี่ยงของการบาดเจ็บบนท้องถนน
ที่เกิดจากการดื่มของผู้อื่น โดยศึกษาพบว่าผู้ดื่มในปัจจุบันมีโอกาสเสี่ยงต่อการได้รับบาดเจ็บบนท้องถนนจากพฤติกรรม
การขับขี่ในสภาพมึนเมามากขึ้น โดยสัดส่วนที่เทียบเท่าคือ 1.50 เท่า (95% CI: 1.49–1.51) และ 2.31 เท่า (95% CI: 2.30–2.33) ตามลำดับ เมื่อเทียบกับกลุ่มผู้ไม่ดื่ม ในการศึกษานี้เสนอให้มีมาตรการที่มีประสิทธิภาพในการลดพฤติกรรมการขับขี่รถ
ในสภาพมึนเมาเพื่อลดการบาดเจ็บบนท้องถนน (Sopit et al., 2022)

 ศูนย์ข้อมูลอุบัติเหตุเพื่อเสริมสร้างวัฒนธรรมความปลอดภัยทางถนน ได้เผยแพร่สถิติเกี่ยวกับอุบัติเหตุทางถนนใน
ประเทศไทยในปี 2565 จำนวนผู้ประสบอุบัติเหตุรวมทั้งสิ้น 822,673 ราย และในปี 2566 เพิ่มขึ้นเป็น 941,864 ราย ซึ่งมีการเพิ่มขึ้นของอุบัติเหตุถึงร้อยละ 14.48 โดยเฉพาะในช่วงเทศกาลปีใหม่และเทศกาลสงกรานต์ ที่มีจำนวนผู้เดินทางมากพิเศษ และมีการบริโภคเครื่องดื่มแอลกอฮอล์เพื่อฉลองกับญาติและการกลับบ้าน ซึ่งสารเสพติดแอลกอฮอล์มีผลทำให้เกิดความเสี่ยงที่จะเกิดอุบัติเหตุขับขี่รถ โดยมีผลกระทบต่อความสามารถในการขับขี่และการตัดสินใจ ช่วงเทศกาลเป็นเวลาที่เกิดอุบัติเหตุทางถนนที่มาจากพฤติกรรมการขับขี่ในสภาพมึนเมาสูง โดยมีค่าเฉลี่ยของผู้เสียชีวิตในช่วง 2 ปี คิดเป็นร้อยละ 6.30 และ 6.54 ตามลำดับ ซึ่งมีแนวโน้มที่เพิ่มขึ้นอย่างต่อเนื่อง (ThaiRSC, 2564)

 อินโฟกราฟิก เป็นการแสดงแผนภาพของความรู้ โดยใช้รูปภาพ แผนที่ แผนภูมิ กราฟ แสดงสถิติเพื่อนำเสนอข้อมูลอย่างรวดเร็วและชัดเจนเพื่อให้เกิดประสิทธิภาพและดึงดูดความสนใจในที่การถ่ายทอดความรู้ โดยแสดงให้เห็นได้จากการศึกษาวิจัยของ Amjaad Mansour Alwadei & Mohammed Ali Mohsen ที่ได้นำสื่ออินโฟกราฟิกมาช่วยในการเรียนรู้และจดจำคำศัพท์สำหรับผู้เรียนภาษาอังกฤษเป็นภาษาต่างประเทศ ในกลุ่มผู้เรียนชาวอาหรับ พบว่า กลุ่มตัวอย่างที่ใช้
อินโฟกราฟิกเรียน 10 สัปดาห์ มีความสามารถในการจดจำคำศัพท์ได้ดีกว่ากลุ่มผู้เรียนที่ใช้วิธีการเรียนปกติ (Mohsen et al., 2023)

 ดังนั้น ผู้วิจัย จึงมีแนวคิดในการใช้เทคโนโลยีสื่ออินโฟกราฟิก เพื่อพัฒนาสื่อที่มีประสิทธิภาพในการแก้ปัญหาการเมาแล้วขับ ซึ่งจะช่วยให้ผู้รับชมเข้าใจได้ง่ายชัดเจน และมีความเข้าใจถึงผลกระทบของการบริโภคเครื่องดื่มแอลกอฮอล์แล้วขับรถ ซึ่งอาจทำให้เกิดอุบัติเหตุทางถนนและผลกระทบต่าง ๆ การส่งเสริมการเรียนเรียนรู้เกี่ยวกับวิธีการแก้ปัญหาการเมาแล้วขับจึงเป็นสิ่งจำเป็นเพื่อลดอุบัติเหตุทางถนนในอนาคต

**วัตถุประสงค์ของการวิจัย**

 1. เพื่อพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับ

 2. เพื่อประเมินคุณภาพสื่ออินโฟกราฟิกเพื่อรณรงค์แก้ปัญหาการเมาแล้วขับ

 3. เพื่อศึกษาผลความพึงพอใจของกลุ่มตัวอย่างที่มีต่อสื่ออินโฟกราฟิกเพื่อรณรงค์แก้ปัญหาการเมาแล้วขับ

**สมมติฐานของงานวิจัย**

 กลุ่มตัวอย่างมีความพึงพอใจต่อสื่ออินโฟกราฟิกเพื่อรณรงค์แก้ปัญหาการเมาแล้วขับ ในระดับมาก

**วิธีการดำเนินการวิจัย**

**1. ขอบเขตการวิจัย**

 1.1 ขอบเขตด้านพื้นที่ การวิจัยนี้ดำเนินการ ณ คณะวิทยาศาสตร์และเทคโนโลยี มหาวิทยาลัยราชภัฏพิบูลสงคราม

 1.2 ขอบเขตด้านประชากรและกลุ่มตัวอย่าง

 (1) ประชากรที่ใช้ในการวิจัย ได้แก่ นักศึกษาหลักสูตรสาขาวิชาเทคโนโลยีสารสนเทศ คณะวิทยาศาสตร์และเทคโนโลยี ปีการศึกษา 2566 จำนวน 240 คน

 (2) กลุ่มตัวอย่าง ได้แก่ นักศึกษาหลักสูตรสาขาวิชาเทคโนโลยีสารสนเทศ ชั้นปีที่ 1 – 4 คณะวิทยาศาสตร์และเทคโนโลยี จำนวน 57 คน โดยการคัดเลือกเฉพาะผู้ที่เคยมีพฤติกรรมขับขี่รถขณะมึนเมา

 1.3 ขอบเขตด้านเครื่องมือ เครื่องมือที่ใช้ในการวิจัย ประกอบด้วย

 (1) สื่ออินโฟกราฟิกเพื่อรณรงค์แก้ปัญหาการเมาแล้วขับ

 (2) แบบประเมินคุณภาพสื่ออินโฟกราฟิกเพื่อรณรงค์แก้ปัญหาการเมาแล้วขับ ในรูปแบบออนไลน์

 (3) แบบประเมินความพึงพอใจต่อสื่ออินโฟกราฟิกเพื่อรณรงค์แก้ปัญหาการเมาแล้วขับ ในรูปแบบออนไลน์

 1.4 ขอบเขตด้านเนื้อหา ในการนำเสนองานอินโฟกราฟิก ผู้วิจัยได้จัดทำสื่อนำเสนอรวมเวลา 10.36 นาที ซึ่งมี
การนำเสนอประเด็นต่าง ๆ ดังนี้

 (1) สถิติการเกิดอุบัติเหตุจากการเมาแล้วขับ เป็นการแสดงให้เห็นถึงตัวเลขทางสถิติการเกิดอุบัติเหตุจากผู้ขับขี่ที่มีพฤติกรรมดื่มแล้วขับขี่ยานพาหนะ จนส่งผลให้เกิดการบาดเจ็บและเสียชีวิต โดยมีการแสดงข้อมูลอยู่ในรูปแบบกราฟ

 (2) กลไกการเกิดภาวะเมาสุรา อธิบายถึงเมื่อมีการบริโภคเครื่องดื่มที่มีส่วนผสมของแอลกอฮอล์ เข้าร่างกาย
จะทำให้เกิดอาการที่เรียกว่าเมาสุรา

 (3) การสังเกตอาการเมาสุรา เป็นการอธิบายถึงลักษณะของบุคคลว่ามีพฤติกรรม ท่าทาง และอารมณ์ใดบ้าง
ที่บ่งบอกถึงอาการเมาสุรา

 (4) ชนิดและปริมาณของแอลกอฮอล์ในเครื่องดื่มแต่ละประเภท เป็นการอธิบายถึงปริมาณแอลกอฮอล์
ในเครื่องดื่มแต่ละประเภท

 (5) อาการเมาสุราตามปริมาณการดื่มสุรา และระดับแอลกอฮอล์ในเลือด อธิบายลักษณะอาการตามปริมาณแอลกอฮอล์ที่มีอยู่ภายในเลือด และส่งผลกระทบต่อร่างกายในระดับต่าง ๆ

 (6) ผลกระทบจากการเมาแล้วขับ ในหัวข้อนี้จะอธิบายให้เห็นถึงผลกระทบของการเมาแล้วขับที่เกิดขึ้นกับตนเอง ครอบครัว และผู้อื่น รวมถึงบทลงโทษทางกฎหมายที่ผู้ขับขี่รถขณะมึนเมาจะได้รับทั้งทางแพ่งและอาญา

**2. การเก็บรวบรวมข้อมูล**

 การเก็บรวบรวมข้อมูล ผู้วิจัย ทำตามขั้นตอน ดังนี้

 2.1 ผู้วิจัยดำเนินการรวบรวมข้อมูลคุณภาพของสื่ออินโฟกราฟิกเพื่อรณรงค์แก้ปัญหาการเมาแล้วขับ จากผู้เชี่ยวชาญ จำนวน 3 ท่าน ในรูปแบบออนไลน์ โดยผู้เชี่ยวชาญเป็นผู้มีประสบการณ์ในงานออกแบบ กราฟิก แอนิเมชัน และงานสอนในระดับอุดมศึกษาไม่น้อยกว่า 5 ปี ซึ่งได้ทำการประเมินในเดือน มกราคม 2567 โดยมีหัวข้อพิจารณา 3 ด้าน คือ ด้านเนื้อหา ด้านความสวยงาม ด้านเทคนิคการนำเสนอ

 2.2 ผู้วิจัยทำการสร้างแบบประเมินในรูปแบบออนไลน์ และดำเนินการจัดเก็บข้อมูลความพึงพอใจต่อการรับชม
สื่ออินโฟกราฟิกเพื่อรณรงค์แก้ปัญหาการเมาแล้วขับ จากกลุ่มตัวอย่าง จำนวน 57 คน

**3. การดำเนินการวิจัย**

การศึกษาวิจัยนี้ ผู้วิจัยได้พัฒนาสื่ออินโฟกราฟิก โดยใช้กระบวนการในการสร้างภาพยนตร์การ์ตูนแอนิเมชัน ซึ่งมี 3 ขั้นตอน คือ ขั้นก่อนการผลิต (Pre- production) ขั้นการผลิต (Production) และขั้นหลังการผลิต (Post – production) แสดงดังภาพที่ 1



**ภาพที่ 1** แผนภาพขั้นตอนการดำเนินการวิจัย

 การศึกษาวิจัยนี้ ผู้วิจัยได้จัดทำแบบสำรวจออนไลน์เพื่อสำรวจพฤติกรรมการขับขี่รถขณะมึนเมา จากกลุ่มนักศึกษาหลักสูตรสาขาวิชาเทคโนโลยีสารสนเทศ 4 ชั้นปี คณะวิทยาศาสตร์และเทคโนโลยี มหาวิทยาลัยราชภัฏพิบูลสงคราม ผลการสำรวจพบว่า มีนักศึกษาจำนวน 57 คน เคยมีพฤติกรรมขับขี่รถขณะมึนเมา และมี 14 คน (ร้อยละ 24.56) ที่เคยประสบอุบัติเหตุจากพฤติกรรมดังกล่าว จากนั้น ผู้วิจัยจึงทำการศึกษาข้อมูลทางสถิติและทฤษฎี งานวิจัยที่เกี่ยวข้อง เพื่อวิเคราะห์และนำเสนอเนื้อหา และให้ผู้เชี่ยวชาญตรวจสอบความเหมาะสมของเนื้อหากับกลุ่มตัวอย่าง และดำเนินการเขียนโครงเรื่องจัดทำ
สตอรี่บอร์ด ออกแบบเนื้อหา บทพากย์ เสียง โดยผู้วิจัยเลือกใช้ Bot Noi Voice ในการพากย์เสียง เพื่อให้เกิดมาตรฐานในการรับฟังและทำการสร้างภาพเคลื่อนไหวด้วยเว็บไซต์แอนิเมตรอน (Animatron) จากนั้นจึงนำไปตัดต่อด้วยโปรแกรม
อโดบี้พรีเมีย (Adobe Premier) และนำไปให้กลุ่มตัวอย่างรับชมและประเมินผลความพึงพอใจว่าเป็นไปตามสมมติฐานที่ตั้งไว้หรือไม่

**4. การวิเคราะห์ข้อมูล**

 ในการศึกษาวิจัยนี้ ผู้วิจัยทำการวิเคราะห์ข้อมูลเพื่อหาคุณภาพสื่ออินโฟกราฟิกเพื่อการรณรงค์แก้ปัญหาการเมาแล้วขับโดยผู้เชี่ยวชาญ และการประเมินความพึงพอใจของสื่ออินโฟกราฟิกเพื่อการรณรงค์แก้ปัญหาการเมาแล้วขับ โดยการใช้ค่าสถิติ ประกอบด้วย ค่าเฉลี่ย (𝑥̅) และส่วนเบี่ยงเบนมาตรฐาน (Standard Deviation) โดยสูตร (ธนัทพัชร์ อยู่โต, 2563)

$$\overbar{x}=\frac{\sum\_{}^{}x}{n}$$

(1)

 เมื่อ 𝑥̅ คือ ค่าเฉลี่ยเลขคณิต $\sum\_{}^{}x$ คือ ค่าผลรวมของคะแนนทั้งหมด

 $n$ คือ จำนวนข้อมูลทั้งหมด

 และส่วนเบี่ยงเบนมาตรฐาน (Standard Deviation)

(2)

$$S.D.=\sqrt{\frac{x-x^{-2}}{n-1}}$$

 เมื่อ $S.D.$ คือ ส่วนเบี่ยงเบนมาตรฐาน

 $x$ คือ ข้อมูล

 𝑥̅ คือ ค่าเฉลี่ยเลขคณิต

 $n$ คือ จำนวนข้อมูลทั้งหมด

 โดยการกำหนดช่วงของค่าเฉลี่ยเพื่อการแปลความหมายแบ่งเป็น 5 ระดับคะแนน จากช่วงค่าเฉลี่ย ดังนี้
(ชนะ ศรีสุทธะ, 2561)

คะแนนค่าเฉลี่ย 4.55 – 5.00 ระดับมากที่สุด

 คะแนนค่าเฉลี่ย 3.55 – 4.54 ระดับมาก

 คะแนนค่าเฉลี่ย 2.55 – 3.54 ระดับปานกลาง

 คะแนนค่าเฉลี่ย 1.55 – 2.54 ระดับน้อย

 คะแนนค่าเฉลี่ย 1.00 – 1.54 ระดับน้อยที่สุด

**ผลการวิจัย**

การศึกษาวิจัยเรื่องการพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับรายงานผลการวิจัยได้ ดังนี้

 1. ผลการพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับโดยใช้รูปแบบการบรรยายแบบอินโฟกราฟิก แสดงดังภาพที่ 2 ถึงภาพที่ 7



**ภาพที่ 2** สถิติการเกิดอุบัติเหตุจากการเมาแล้วขับ



**ภาพที่ 3** การเกิดภาวะเมาสุรา



**ภาพที่ 4** การสังเกตอาการเมาในระดับต่าง ๆ



**ภาพที่ 5** ชนิดและปริมาณแอลกอฮอล์ในเครื่องดื่มแต่ละประเภท



**ภาพที่ 6** อาการเมาสุราตามระดับแอลกอฮอล์ในเลือด



**ภาพที่ 7** ผลกระทบจากการขับขี่รถขณะมึนเมา

 2. ผลการประเมินคุณภาพจากผู้เชี่ยวชาญต่อสื่ออินโฟกราฟิกเพื่อรณรงค์แก้ปัญหาการเมาแล้วขับ

ตารางที่ 1สรุปผลการประเมินคุณภาพสื่อจากผู้เชี่ยวชาญ

|  |  |  |  |
| --- | --- | --- | --- |
| **หัวข้อการประเมิน** | **𝑥̅** | $$ S.D.$$ | **ระดับคุณภาพ** |
| **ด้านเนื้อหา** |  |  |  |
| 1. เนื้อหาเข้าใจง่าย  | 4.26 | 0.55 | มาก |
| 2. แสดงให้เห็นถึงผลเสียของการขับขี่รถขณะมึนเมาได้ดี | 4.07 | 0.86 | มาก |
| 3. แสดงให้เห็นถึงฤทธิ์ของแอลกอฮอล์ในระดับต่าง ๆ | 4.58 | 0.59 | มากที่สุด |
| 4. การลำดับเรื่อง | 4.56 | 0.62 | มากที่สุด |
| 5. เนื้อหามีความชัดเจน | 4.25 | 0.67 | มาก |
| **ผลรวมด้านเนื้อหา** | **4.35** | **0.66** | **มาก** |
| **ด้านความสวยงาม** |  |  |  |
| 1. การเรียงลำดับภาพได้ต่อเนื่องกัน | 4.30 | 0.77 | มาก |
| 2. ภาพมีความน่าสนใจ โดดเด่น | 4.12 | 0.80 | มาก |
| 3. ตัวอักษรอ่านง่าย | 4.58 | 0.59 | มากที่สุด |
| 4. ความสวยงามของภาพ | 4.16 | 0.87 | มาก |
| 5. การใช้สีเหมาะสมกับกลุ่มตัวอย่าง | 4.61 | 0.61 | มากที่สุด |
| **ผลรวมด้านความสวยงาม** | **4.35** | **0.73** | **มาก** |
| **ด้านเทคนิค** |  |  |  |
| 1. เทคนิคในการนำเสนอ | 4.58 | 0.59 | มากที่สุด |
| 2. ขนาดในการแสดงผล | 4.56 | 0.56 | มากที่สุด |
| 3. ระยะเวลาของการนำเสนอ | 2.47 | 1.17 | น้อย |
| 4. เสียงพากย์น่าฟัง เหมาะสม และเข้าใจง่าย | 4.56 | 0.65 | มากที่สุด |
| 5. ความคมชัดของไฟล์วีดีโอ | 4.58 | 0.62 | มากที่สุด |
| **ผลรวมด้านเทคนิค** | **4.15** |  **0 .72** | **มาก** |
| **ค่าเฉลี่ยรวมทั้ง 3 ด้าน** | **4.28** | **0.70** | **มาก** |

 3. ผลการศึกษาความพึงพอใจของกลุ่มตัวอย่างที่มีต่อสื่ออินโฟกราฟิกเพื่อรณรงค์แก้ปัญหาการเมาแล้วขับ

ตารางที่ 2 สรุปผลการศึกษาความพึงพอใจสื่อจากกลุ่มตัวอย่าง

|  |  |  |  |
| --- | --- | --- | --- |
| **หัวข้อการประเมิน** | **𝑥̅** | $$ S.D.$$ | **ระดับความพึงพอใจ** |
| 1. รูปแบบการนำเสนอมีความน่าสนใจ สามารถดูได้จนจบ | 4.46 | 0.56 | มาก |
| 2. เนื้อหาสามารถทำให้ตระหนักถึงผลเสียของการขับขี่รถขณะมึนเมา | 4.23 | 0.80 | มาก |
| 3. ภาพรวมของการนำเสนอ | 4.16 | 0.89 | มาก |
| 4. เสียงและจังหวะในการนำเสนอมีความเหมาะสม | 4.56 | 0.50 | มากที่สุด |
| 5. ระยะเวลาในการนำเสนอ | 3.51 | 3.73 | ปานกลาง |
| **ผลรวม** | **4.18** | **1.30** | **มาก** |

 จากตารางที่ 2 ผลการประเมินพึงพอใจของกลุ่มตัวอย่างที่ได้ชมสื่ออินโฟกราฟิกเพื่อรณรงค์แก้ปัญหาการเมาแล้วขับ
มีค่าเฉลี่ยค่า 4.18 และส่วนเบี่ยงเบนมาตรฐาน 1.30 กลุ่มตัวอย่างมีความพึงพอใจในระดับมาก

**สรุปและอภิปรายผลการวิจัย**

**สรุปผล**

 1. การพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับ ได้ตรงตามสมมุติฐานที่ตั้งไว้

 2. ผลการประเมินคุณภาพของพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับ จากผู้เชี่ยวชาญจำนวน
3 ท่าน ทั้ง 3 ด้าน พบว่า คุณภาพด้านเนื้อหา อยู่ในระดับมาก มีค่าเฉลี่ยเท่ากับ 4.35 และส่วนเบี่ยงเบนมาตรฐานเท่ากับ 0.66
( 𝑥̅ = 4.35 , $S.D.$= 0.66) ด้านความสวยงาม อยู่ในระดับมาก มีค่าเฉลี่ยเท่ากับ 4.35 และส่วนเบี่ยงเบนมาตรฐานเท่ากับ 0.73 ( 𝑥̅ = 4.35 , $S.D.$= 0.73) และด้านเทคนิค อยู่ในระดับมาก มีค่าเฉลี่ยเท่ากับ 4.15 และส่วนเบี่ยงเบนมาตรฐานเท่ากับ 0.72 ( 𝑥̅ = 4.15 , $S.D.$= 0.72) ซึ่งคุณภาพโดยรวมทุกด้านของสื่ออินโฟกราฟิกเพื่อรณรงค์แก้ปัญหา
การเมาแล้วขับ อยู่ในระดับมาก มีค่าเฉลี่ยเท่ากับ 4.28 และส่วนเบี่ยงเบนมาตรฐานเท่ากับ 0.70 ( 𝑥̅ = 4.28 , $S.D.$ = 0.70)

 3. ผลการประเมินความพึงพอใจของกลุ่มตัวอย่าง คือ นักศึกษาหลักสูตรสาขาวิชาเทคโนโลยีสารสนเทศ
คณะวิทยาศาสตร์และเทคโนโลยี มหาวิทยาลัยราชภัฏพิบูลสงคราม จำนวน 57 คน พบว่า ความพึงพอใจของกลุ่มตัวอย่างที่มีต่อสื่ออินโฟกราฟิกเพื่อรณรงค์แก้ปัญหาการเมาแล้วขับ โดยรวมมีความพึงพอใจอยู่ในระดับมาก โดยมีค่าเฉลี่ยเท่ากับ 4.18
และส่วนเบี่ยงเบนมาตรฐาน เท่ากับ 1.30 ( 𝑥̅ = 4.18, $S.D.$= 1.30)

**อภิปรายผล**

 จากการวิจัยการพัฒนาสื่ออินโฟกราฟิกเพื่อรณรงค์แก้ปัญหาการเมาแล้วขับ กลุ่มตัวอย่างประเมินความพึงพอใจเฉลี่ยรวมทุกประเด็นอยู่ในระดับมาก ( 𝑥̅ = 4.18, $S.D.$ = 1.30) เนื่องจากผู้วิจัยได้ออกแบบเนื้อหาให้มีความสอดคล้องกับพฤติกรรมการขับขี่ยานพาหนะขณะมึนเมาของกลุ่มเป้าหมาย และศึกษาข้อมูลเพิ่มเติมจากอินเทอร์เน็ต งานวิจัยที่เกี่ยวข้อง รวมถึงคำแนะนำจากอาจารย์ในหลักสูตร จึงทำให้การประเมินคุณภาพของเนื้อหาที่ทำให้กลุ่มตัวอย่างรับชมแล้วเกิดความตระหนัก มีคุณภาพในระดับมาก ซึ่งสอดคล้องกับงานวิจัยของ วัชรภัทร สาดแก้ว และดาราวรรณ ญาณะนนท์ ที่ได้ทำการศึกษาเรื่อง สื่ออินโฟกราฟิก เรื่อง เมาไม่ขับ ที่มีเนื้อหาเข้าใจและการบรรยายตามภาพที่ขึ้นมาอย่างชัดเจน
ทำให้นักศึกษามีความเข้าใจ ได้รับประโยชน์จากการรับชมสื่อ และมีความพึงพอใจระดับมากที่สุด (วัชรภัทร สาดแก้ว และดาราวรรณ ญาณะนนท์, 2560)

ข้อเสนอแนะ

ข้อเสนอแนะในการนำวิจัยไปใช้หรือข้อเสนอแนะเชิงนโยบาย

 1. **องค์กรหรือหน่วยงานที่เกี่ยวข้องควรส่งเสริมการนำสื่ออินโฟกราฟิกไปใช้เพื่อการสร้างความตระหนักและพฤติกรรมเชิงบวกในด้านการขับขี่รถให้ปลอดภัย เนื่องจากเป็นวิธีการที่เข้าถึงง่าย**

 **2. ควรมีการนำเสนอและแบ่งปันสื่ออินโฟกราฟิกและนำไปเป็นส่วนหนึ่งของการจัดการเรียนการสอน เพื่อเพิ่มการเรียนรู้ให้มีประสิทธิภาพยิ่งขึ้น**

ข้อเสนอแนะในการวิจัยต่อไป

 **1.** สื่ออินโฟกราฟิกเพื่อรณรงค์แก้ปัญหาการเมาแล้วขับ ยังขาดการปฏิสัมพันธ์ระหว่างผู้ชม เช่น ควรมีการตอบโต้ระหว่างการเรียนรู้จากสื่อ

 **2. ในการนำเสนอเนื้อหา ควรปรับลดระยะเวลาในการนำเสนอ หรือแบ่งออกเป็นหัวข้อย่อย**

 **3. ควรมีการนำ**สื่ออินโฟกราฟิกเพื่อรณรงค์แก้ปัญหาการเมาแล้วขับที่ผู้วิจัยได้สร้างขึ้นไปทดลองใช้กับกลุ่มตัวอย่างอื่น ๆ เพื่อเป็นการยืนยันประสิทธิภาพของสื่อ

**กิตติกรรมประกาศ**

 **งานวิจัยนี้สำเร็จลุล่วงไปได้ด้วยความช่วยเหลือจากอาจารย์ ผู้ช่วยศาสตราจารย์ภาวินี อินทร์ทอง ที่ได้ให้คำปรึกษา
และแนะนำตลอดจนตรวจทานแก้ไขข้อบกพร่องต่าง ๆ ด้วยความเอาใจใส่จนงานวิจัยนี้สำเร็จสมบูรณ์ลุล่วงได้ด้วยดี ขอบคุณกลุ่มประชากรตัวอย่าง นักศึกษาหลักสูตรสาขาวิชาเทคโนโลยีสารสนเทศ คณะวิทยาศาสตร์และเทคโนโลยี มหาวิทยาลัย
ราชภัฏพิบูลสงคราม ที่ให้ความร่วมมือเป็นอย่างยิ่งในการตอบแบบสอบถามและเก็บรวบรวมข้อมูลในการทำวิจัย สุดท้ายนี้ ขอบคุณบิดามารดา ครอบครัวของผู้วิจัย ซึ่งสนับสนุนในทุกด้าน**

**เอกสารอ้างอิง**

ชนะ ศรีสุทธะ. (2561). การวิเคราะห์รูปแบบความต้องการของนักท่องเที่ยวชาวต่างชาติ ต่อการท่องเที่ยว
เชิงนิเวศในจังหวัดเชียงใหม่. *บริหารธุรกิจมหาบัณฑิต มหาวิทยาลัยเชียงใหม่*. เข้าถึงได้จาก https://archive.lib.cmu.ac.th/full/T/2561/mba91261chsta\_ch3.pdf

ธนัทพัชร์ อยู่โต. (2564). การพัฒนานิทานแอนิเมชั่นเพื่อส่งเสริมความสามารถด้านการฟังและการพูดของเด็กปฐมวัย สังกัดองค์กรปกครองส่วนท้องถิ่น อำเภอบางปลาม้า จังหวัดสุพรรณบุรี. *โรงพิมพ์ มหาวิทยาลัยศรีปทุม.* เข้าถึงได้จาก http://dspace.spu.ac.th/handle/123456789/8380

วัชรภัทร สาดแก้ว และดาราวรรณ ญาณะนนท์. (2560). สื่ออินโฟกราฟิกเรื่องเมาไม่ขับ. *การประชุมวิชาการระดับชาติ
ครั้งที่ 5*.302-308*.* เข้าถึงได้จาก http://rms.mcru.ac.th/publications/197

ศูนย์ข้อมูลอุบัติเหตุทางถนน ThaiRSC. (2564). *สถิติการเกิดอุบัติเหตุทางถนนในประเทศไทย*. เข้าถึงได้จาก https://www.thairsc.com/

Amjaad Mansour Alwadei & Mohammed Ali Mohsen. (2023). Investigation of the use of infographics to aid second language vocabulary learning. (10). doi:10.1057/s41599-023-01569-2

Mansour, Alwadei., Mohammed, Ali, Mohsen. Amjaad. (2023). Investigation of the use of infographics to

 aid second language vocabulary learning. Humanities & social sciences communications. doi:10.1057/s41599-023-01569-2

Sopit., Nasueb., Jintana, Jankhotkaew., Polathep, Vichitkunakorn., Orratai, Waleewong. Sopit. (2022). The Association among Alcohol Consumption Patterns, Drink-Driving Behaviors, and the Harm from Alcohol-Related Road Traffic Injuries Due to the Drinking of Others in Thailand. International Journal of Environmental Research and Public Health. doi:10.3390/ijerph192316281